Cât de vulnerabil este președintele Donald Trump în fața bolii. Adrian Marinescu: "Sunt niște factori de risc în spate".
Donald Trump, cel mai puternic om al planetei, și prima doamnă, Melania, au fost testați pozitiv. Cel mai probabil de la o consilieră, care a călătorit în ultimele zile cu ei. Și a stat foarte aproape în Air Force One și în Marine One, elicopterul prezidențial, de președinte și de prima doamnă. Medicul Adrian Marinescu a spus la Aleph News cât de vulnerabil este președintele Donald Trump în fața bolii.
Adrian Marinescu: "Chiar dacă ar presupune un protocol medical special, alte vartiante de tratament despre care noi să nu știm nu există. Indiferent cine este pe această planetă, dacă nu există un tratament miraculos, nu-l va găsi. Va primi terapiile necesare evident, inclusiv tratamentul antivital. Este interesant că din datele pe care le avem, pare să fie o formă asimptomatică, foarte ușoară. Dar în următoarea săptămână va fi o perioadă de monitorizare. Sunt niște factori de risc în spate: vârsta. Este mai vulnerabil din cauza vârstei, cu siguranță. În SUA transmiterea comunitară este accelarată, cineva care are o activitate foarte intensă are și un risc mai mare să se infecteze.".